Bertil Almqvist

Allan Bertil Almqvist (født 29. august 1902 i Ulriksdal i Stockholms län, død 16. mai 1972 i Stockholm), også kjent som Bertila og Trallgöken, var svensk forfatter og illustratør. Han tegnet til aviser, tidsskrifter og bøker og skrev og illustrerte egne barnebøker.

Almqvist studerte litteratur og kunsthistorie i Stockholm og Uppsala fra 1924 til 1925. Deretter studerte han ved Figge Fredrikssons malerskole i Stockholm. Han arbeidet som tegner i Dagens Nyheter, Stockholms-Tidningen og Aftonbladet. Han ble imidlertid mest kjent for bildebøkene om Barna Hedenhös, en serie på over 16 bøker om en svensk steinalderfamilie. Den første boka kom i 1948. I perioden fra 1973 til 1984 kom fem av dem på norsk under tittelen Hedenold-barna.Bertil Almqvists bøker i Nasjonalbibliotekets nettbibliotek

Under andre verdenskrig tegnet Almqvist «en svensk tiger» som illustrasjon til sitt eget slagord til en statlig kampanje mot uforsiktig prat og avsløring av hemmeligheter.Beredskapsmuseet om «En svensk tiger» Uttrykket kan på svensk også bety «en svenske tier (stille)». Omringet av krigførende naboland var det nøytrale Sverige i full beredskap, og en tiger med blågule striper skulle minne befolkningen på å ikke spre opplysninger som kunne true rikets sikkerhet.

Almkvist var gift med forfatteren Anna-Lisa Almqvist fra 1929. De ble skilt, og fra 1937 var han gift med kunstneren Gunborg Ramstad.Bertil Almqvist i Vem är det : Svensk biografisk handbok / 1957 / 

 Priser (utvalg) 
 1954 Tidningen VIs litteraturpris

 Referanser 

 Eksterne lenker 


Kategori:Svenske forfattere
Kategori:Svenske illustratører
Kategori:Personer fra Solna kommun